હેનીલ પૂરે પૂરો નિરાશા માં ગરકાવ થઈ જાય છે. પાર્ટી આપવાનું સપનું પણ ચગદાઈ જાય છે. ઘરે પણ કહી દીધું છે કે હું પહેલો નંબર લાવીશ હવે ઘરે શું મોઢું બતાડશે??? એના દરેક મિત્રો પણ હવે એની મજાક કરવા લાગ્યા હતા કે ‘લ્યો ભાઈ રેન્કર આવી ગયો ૩ માં ફેઈલ થઈ ને’ ધરતી જગ્યા આપે તો અંદર સમાઈ જાવ એવું હેનીલ અનુભવે છે. તે ક્યાય પણ મોઢું દેખાડવાને લાયક રહ્યો નથી તેવું ફિલ કરે છે. અંતે તે એક ગંભીર નિર્ણય લે છે. તે કોલેજ માંથી એકલો ચાલી નીકળે છે.પોતાની બાઈક પાર્કિંગ માં જ છોડી ને ઓટો રિક્ષા માં નીકળે છે તાપી ના સવજી કોરાટ બ્રીજ તરફ ઓટો રિક્ષા વાળા ને પુલ ની વચ્ચો વચ જ ઉભી રખાવે છે, હેનીલ ૫૦૦ રૂપિયા ની નોટ આપે છે, રિક્ષા ચાલક “સાહેબ છુટ્ટા આપો સવાર સવાર મારી પાસે ક્યાંથી આટલા છુટા હોય?” “ રાખીલે ભાઈ બધા રાખીલે તારા છોકરા માટે કશું લેતો જજે” હેનીલ એટલું કહે છે ત્યાં રિક્ષા વાળો ત્યાં થી નીકળી જાય છે.